Histonska acetilacija i deacetilacija
Acetilacija i deacetilacija histona su procesi kojima lizinski ostaci unutar N-terminala repa koji vire iz histonskog jezgra nukleosoma su acetilirani i deacetilirani kao dio regulacija ekspresije gena. Acetilacija i deacetilacija histona su suštinski delovi regulacije gena. Ove reakcije obično kataliziraju enzimi s aktivnošću "histon-acetiltransferaza" (HAT) ili "histon-deacetilaza" (HDAC). Acetilacija je proces u kojem se acetilna funkcionalna grupa prenosi sa jedne molekule (u ovom slučaju, acetil-koenzim A) na drugi. Deacetilacija je jednostavno obrnuta reakcija u kojoj se acetilna grupa uklanja iz molekule. Acetilirani histoni, oktamerni proteini koji organiziraju hromatin u nukleosomu, osnovnu strukturnu jedinicu hromosoma i na kraju strukture višeg reda, predstavljaju tip epigenetičkog markera unutar hromatina . Acetilacijom se uklanja pozitivni naboj na histonima, čime se smanjuje interakcija N-krajeva histona sa negativno nabijenim fosfatnim grupama DNK. Kao posljedica toga, kondenzovani hromatin se transformiše u opušteniju strukturu koja je povezana sa višim nivoima genske transkripcije. Ova relaksacija se može preokrenuti deacetilacijom koju katalizira aktivnost HDAC-a. Opuštena, transkripcijski aktivna DNK naziva se euhromatin. Više kondenzovana (čvrsto zbijena) DNK naziva se heterohromatin. Kondenzacija se može dovesti do procesa uključujući deacetilaciju i metilaciju.